Նախագիծ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**––––– ––––––––––––––––– 2021 թվականի N–––– Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ՕԳՈՍՏՈՍԻ 19-Ի N 1354–Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածի 1-ին մասով` Հայաստանի Հանրապետության կառավարությունը **որոշում է.**

1․ Հայաստանի Հանրապետության կառավարության 2004 թվականի օգոստոսի 19-ի  «Հայաստանի Հանրապետության գործադիր իշխանության որոշ մարմինների և Հայաստանի Հանրապետության կենտրոնական բանկի միջև տեղեկատվություն փոխանակելու մասին» N1354-Ն որոշման 1-ին կետում (այսուհետ՝ Որոշում) կատարել հետևյալ լրացումները․

1) Որոշման «ա», «ը» ենթակետերում և N1, N8 հավելվածների վերնագրերում «Հայաստանի Հանրապետության կենտրոնական բանկին»  բառերից հետո լրացնել «և Հայաստանի Հանրապետության էկոնոմիկայի նախարարությանը» բառերը։

2) Որոշման «բ», «գ»,  «դ» ենթակետերում և N2, N3, N4 հավելվածների վերնագրերում «Հայաստանի Հանրապետության ֆինանսների նախարարությանը»  բառերից հետո լրացնել «և Հայաստանի Հանրապետության էկոնոմիկայի նախարարությանը» բառերը։

3) Որոշման «ե», «զ»  ենթակետերում և  N5, N6 հավելվածների վերնագրերում «Հայաստանի Հանրապետության պետական եկամուտների կոմիտեին»  բառերից հետո լրացնել «և Հայաստանի Հանրապետության էկոնոմիկայի նախարարությանը» բառերը։

4) Որոշման «թ» ենթակետում և N9 հավելվածի վերնագրում «Հայաստանի Հանրապետության վիճակագրական կոմիտեին»  բառերից հետո լրացնել «և Հայաստանի Հանրապետության էկոնոմիկայի նախարարությանը» բառերը։

2․ Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՎԱՐՉԱՊԵՏ ՆԻԿՈԼ ՓԱՇԻՆՅԱՆ**